**Likumprojekta "Grozījumi likumā "Par Latvijas Republikas starptautiskajiem līgumiem"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016. gada 12. jūlija sēdes prot. Nr. 35 35. § 3. punkts paredz Tieslietu ministrijai izstrādāt un tieslietu ministram līdz 2016. gada 30. decembrim iesniegt izskatīšanai Ministru kabinetā grozījumu likumā "Par Latvijas Republikas starptautiskajiem līgumiem". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 12. jūlija sēdē (prot. Nr. 35 35. §) apstiprināts informatīvais ziņojums par tiesiskiem risinājumiem zaudējumu atlīdzībai valsts budžetā, ja zaudējums radies starptautisko saistību neizpildes rezultātā atvasinātas publiskas personas vai citas autonomas iestādes prettiesiskas darbības vai bezdarbības dēļ (turpmāk – informatīvais ziņojums).  Informatīvais ziņojums paredz risinājumu gadījumiem, kad pašvaldības darbības vai bezdarbības rezultātā nodarīti zaudējumi valsts budžetam, proti, vienošanās slēgšanu starp Ministru kabinetu un attiecīgo pašvaldību par pilnīgu vai daļēju zaudējumu kompensāciju valsts budžetā. Vienošanās tiktu slēgta gadījumā, kad ar starptautiskas tiesas vai tribunāla nolēmumu konstatēts, ka Latvijas Republika pārkāpusi savas starptautiskās saistības un par šo pārkāpumu personai maksājama zaudējumu atlīdzība, maksājama soda nauda vai veicama cita veida finansiāla kompensācija, un konstatēts, ka pārkāpuma pamatā ir darbības, ko pašvaldība veikusi savas autonomās kompetences ietvaros.  Lai ar ārēju normatīvo aktu (Ministru kabineta noteikumiem) noteiktu kārtību un nosacījumus, kā šāda vienošanās tiek slēgta, nepieciešams izdarīt grozījumus likuma "Par Latvijas Republikas starptautiskajiem līgumiem" 12. pantā, paredzot pilnvarojumu Ministru kabinetam izstrādāt attiecīga satura noteikumus.  Apstiprinātais informatīvais ziņojums paredz, ka vienošanās par zaudējumu atlīdzību tiek slēgta, pastāvot šādiem nosacījumiem un ievērojot šādus principus:   1. Vienošanās tiktu slēgta gadījumā, kad ar starptautiskas tiesas vai tribunāla nolēmumu konstatēts, ka Latvijas Republika pārkāpusi savas starptautiskās saistības un par šo pārkāpumu personai maksājama zaudējumu atlīdzība, maksājama soda nauda vai veicama cita veida finansiāla kompensācija, un konstatēts, ka pārkāpuma pamatā ir darbības, ko pašvaldība veikusi savas autonomās kompetences ietvaros. Šādas situācijas var rasties gan starptautisko arbitrāžu spriedumos ieguldījumu aizsardzības strīdos, gan Eiropas Savienības Tiesas lietās, gan potenciāli izrietēt no citiem starptautisko tiesu institūciju nolēmumiem. 2. Vienošanās priekšmets ir zaudējuma summas (tai skaitā tiesas izdevumu un juridiskās palīdzības izdevumu) pilnīga vai daļēja kompensācija valsts pamatbudžetā. Vienlaikus vienošanās tiek slēgta, ņemot vērā "pušu" finansiālās intereses un iespējas. Kārtējā gadā atmaksājamais zaudējumu maksimālais apjoms nedrīkst pārsniegt 2 % no konkrētās pašvaldības saimnieciskajā gadā plānotajiem pašvaldības budžeta izdevumiem bez izdevumiem, kas tiek segti no valsts budžeta vai citu pašvaldību transfertiem noteiktam mērķim un izdevumiem iemaksām pašvaldību finanšu izlīdzināšanas fondā. Slēdzot vienošanos (atmaksas grafiku) ar pašvaldību par atmaksājamo zaudējuma apmēru, ir jāievēro, ka pašvaldības kārtējā gada budžetā plānoto saistību atmaksu summa (aizņēmumi, galvojumi un citas ilgtermiņa saistības, tajā skaitā atmaksājamais zaudējuma apmērs) nedrīkst pārsniegt 20 % no pašvaldības kārtējā gadā plānotajiem pamatbudžeta ieņēmumiem bez valsts budžeta transfertiem noteiktam mērķim un iemaksām izlīdzināšanas fondā. 3. Vienošanās mehānisms var tikt piemērots tikai gadījumos, ja pārkāpumā konstatējama demokrātiski leģitimētās atvasinātās publiskās personas, t.i., pašvaldības (sk. informatīvā ziņojuma 21. punktu) atbildība par starptautisko tiesību normu pārkāpumu un šāda rīcība radījusi starptautiski tiesiskas sekas. Mehānisms neparedz vienošanās slēgšanu, piemēram, gadījumā, ja valsts starptautiskās atbildības pamatā bijušas starptautiskajām saistībām neatbilstošas likuma vai Ministru kabineta noteikumu tiesību normas. Vienošanās nebūtu noslēdzama arī gadījumos, ja starptautisko tiesību pārkāpumu izraisījusi pašvaldības rīcība saskaņā ar attiecīgās pašvaldības saistošo noteikumu normām, ja šie saistošie noteikumi atbilstoši normatīvo aktu prasībām iepriekš saskaņoti ar Vides aizsardzības un reģionālās attīstības ministriju. 4. Vienošanās starp pašvaldību un Ministru kabinetu tiktu izstrādāta, abām pusēm savstarpēji vienojoties, un tajā būtu paredzēta pakāpeniska starptautiskās tiesu iestādes spriedumā noteiktās summas atmaksa valsts budžetā. Kaut gan arī šajā gadījumā pastāv finansējuma pietiekamības problēmas, tomēr vienošanās par zaudējumu atlīdzību pieļauj elastīgu pieeju zaudējumu atlīdzināšanā, salāgojot valsts un pašvaldību budžeta intereses. Piemēram, vienošanās var paredzēt pilnīgu vai daļēju zaudējuma summas kompensāciju un elastīgu kompensējamo zaudējumu atmaksas grafiku, tai skaitā vairāku gadu garumā. 5. Vienošanās tiek slēgta brīvprātīgi. Normatīvajā regulējumā par vienošanās noslēgšanas kārtību nav paredzēts noteikt piespiedu mehānismu vai sankcijas gadījumā, ja pašvaldība nepiekrīt noslēgt vienošanos. Ievērojot valsts pārvaldes vienotības principus, netiek paredzēta strīdu izskatīšana administratīvajā vai vispārējās jurisdikcijas tiesā, vai cita veida specializētā strīdu izšķiršanas iestādē. 6. Ņemot vērā, ka šāds mehānisms vērsts uz savstarpēju interešu sabalansēšanu un ņem vērā pašvaldības finansiālās iespējas, kā arī attiecas tikai uz demokrātiski leģitimētām atvasinātām publiskām personām (t.i., nav pretrunā ar valsts pārvaldes principiem), risks apstrīdēt risinājuma satversmību ir zems. Tāpat šis risinājuma variants neparedz būtiski palielināt valsts institūciju darba apjomu vai Ministru kabineta noslodzi, līdz ar to šo mehānismu var uzskatīt par samērīgu. Ņemot vērā pieejamos datus par starptautisko tiesu **un tribunālu**, tai skaitā, Eiropas Savienības tiesas spriedumiem, šādi gadījumi būs ne vairāk kā viens vai divi 3-5 gadu laikā.   **Papildus minētajam, likumprojekts papildināts ar grozījumu, kas nepieciešams, lai precizētu tiesisko regulējumu par starptautisko līgumu glabāšanu Ārlietu ministrijā. Likuma "Par Latvijas Republikas starptautiskajiem līgumiem" 16. pantā noteikts Ārlietu ministrijas uzdevums glabāt starptautisko līgumu oriģināleksemplārus vai to apliecinātas kopijas, ja saskaņā ar starptautiskajā līgumā noteikto šā starptautiskā līguma oriģināls tiek glabāts tikai starptautiskā līguma depozitārijā. Ārlietu ministrijā ir uzkrāti un uzskaitīti starptautiskie līgumi, kuriem pievienojusies vai kurus noslēgusi Latvijas Republika kopš 1990. gada 4. maija. Ārlietu ministrijas starptautisko līgumu glabātava ir vēsturiski izveidojies kā valsts nozīmes depozitārijs, kurš pilda dokumentu uzkrāšanas, uzskaites un izmantošanas nodrošināšanas funkcijas. Racionālas dokumentu glabāšanas un izmantošanas nodrošināšanai ir nepieciešams tiesisks regulējums par starptautisko līgumu un to apliecinātu kopiju uzkrāšanu un pastāvīgu glabāšanu Ārlietu ministrijas arhīvā. Līdz ar to likumā "Par Latvijas Republikas starptautiskajiem līgumiem" nepieciešams noteikt, ka Ārlietu ministrija pastāvīgi glabā starptautisko līgumu, kuriem pievienojusies vai kurus noslēgusi Latvijas Republika kopš 1990. gada 4. maija, oriģināleksemplārus vai to apliecinātas kopijas, nodrošinot to saglabāšanu un izmantošanu.** |
| 3. | Projekta izstrādē iesaistītās institūcijas | Likumprojekts šo jomu neskar. |
| 4. | Cita informācija | Nav. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | | Valsts un pašvaldību institūcijas. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | | | Likumprojekts neparedz būtiski palielināt valsts institūciju darba apjomu vai Ministru kabineta noslodzi, līdz ar to šo mehānismu var uzskatīt par samērīgu. Ņemot vērā pieejamos datus par starptautisko tiesu, tai skaitā, Eiropas Savienības Tiesas spriedumiem šādi gadījumi būs ne vairāk kā viens vai divi 3-5 gadu laikā, iespējams, mazāk. | | | | | |
| 3. | Administratīvo izmaksu monetārs novērtējums | | | | Likumprojektā paredzētā mehānisma administratīvo izmaksu novērtējums šobrīd nav iespējams. | | | | | |
| 4. | Cita informācija | | | | Nav. | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | | | | | n-tais gads | | Turpmākie trīs gadi (euro) | | |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | | | | | 2 | 3 | 4 | 5 | 6 |
| 1. Budžeta ieņēmumi: | | | | | | Likumprojekts šo jomu neskar. | | | | |
| 2. Budžeta izdevumi: | | | | | | Likumprojekts šo jomu neskar. | | | | |
| 3. Finansiālā ietekme: | | | | | | Likumprojekts šo jomu neskar. | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | | | | Likumprojekts šo jomu neskar. | | | | |
| 5. Precizēta finansiālā ietekme: | | | | | | Likumprojekts šo jomu neskar. | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | | Likumprojekts šo jomu neskar. | | | | |
| 7. Cita informācija | | | Likumprojekts tieši neietekmē valsts vai pašvaldību budžetu ieņēmumus un izdevumus. Zaudējumu kompensācijas mehānisms, kā tas analizēts arī informatīvajā ziņojumā, paredz brīvprātīgas vienošanās mehānismu, līdz ar to gadījumā, ja iestājas starptautiskā atbildība un tiek slēgta vienošanās par zaudējumu kompensāciju valsts budžetā, tiks maksimāli ņemtas vērā abu pušu finansiālās intereses (piemēram, lai neradītu būtisku ietekmi uz pašvaldības pamatfunkciju veikšanu). | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | |
| 1. | Nepieciešamie saistītie tiesību aktu projekti | | | Pēc likumprojekta stāšanās spēkā tiks izstrādāti Ministru kabineta noteikumi par vienošanās noslēgšanas kārtību, t.sk. vienošanās saturiskās prasības.  Provizoriskā kārtība vienošanās noslēgšanai, ko paredzēts iekļaut Ministru kabineta noteikumos, ir šāda:   * + Pēc nelabvēlīga starptautiskās tiesas **vai tribunāla** sprieduma Valsts kanceleja vai atbildīgā ministrija sagatavo informatīvo ziņojumu Ministru kabinetam par strīda būtību un valsts budžetam nodarītajiem zaudējumiem. **Starptautisku** ieguldījumu strīdu gadījumā attiecīgo izvērtējumu veic Valsts kanceleja, turklāt jāatzīmē, ka, visticamāk, starptautiskie ieguldījumu strīdi sastādīs lielāko daļu gadījumu, kad vienošanās mehānismu būs nepieciešams piemērot. Citos gadījumos ziņojumu sagatavo nozares ministrija, kuras kompetencē **ir pārstāvības veikšana starptautiskajā tiesā vai** politikas veidošana attiecīgajā (starptautiskās tiesas spriedumā minētajā) jomā.   + Ja pastāv indikācijas, ka nelabvēlīgā starptautiskās tiesas **vai tribunāla** sprieduma pamatā ir pašvaldības veiktas darbības, informatīvā ziņojuma sagatavošanā tiek piesaistīts attiecīgās pašvaldības pārstāvis un ziņojuma gaitā tiek vērtētas attiecīgās pašvaldības iespējas un gatavība noslēgt vienošanos. Nepieciešamības gadījumā tiek izveidota darba grupa informatīvā ziņojuma sagatavošanai. Šādā gadījumā darba grupā pieaicina Finanšu ministrijas, Valsts kancelejas, **ja informatīvā ziņojuma pamatā ir starptautiskas šķīrējtiesas tribunāla nolēmums par starptautisku ieguldījumu strīdu**, un Vides aizsardzības un reģionālās attīstības ministrijas pārstāvjus, un, ja nepieciešams, citus ekspertus.   + Informatīvajā ziņojumā tai skaitā sniedz izvērtējumu par iespējamo pašvaldības atbildības apjomu un priekšlikumu par kompensējamo zaudējuma summu. Tā var būt pilna nolēmumā minētā summa, kas koriģēta atbilstoši institūciju atbildības sadalījumam, piemēram, ja prettiesiskās darbības veikušas gan valsts, gan pašvaldības iestādes. Tā var būt arī kopējās nolēmumā minētā summas daļa, kas koriģēta atbilstoši konkrētās pašvaldības finansiālajām iespējām. Informatīvajā ziņojumā ietver (tam pievieno) attiecīgās pašvaldības apliecinājumu par gatavību noslēgt vienošanos.   + Pēc informatīvā ziņojuma izskatīšanas Ministru kabinets uzdod Finanšu ministrijai noslēgt vienošanos ar attiecīgo pašvaldību, ievērojot informatīvajā ziņojumā konstatēto atbildības un kompensācijas apjomu un pašvaldības gatavību noslēgt vienošanos. Finanšu ministrija noteikta kā atbildīgā iestāde šajā posmā, ņemot vērā Likumā par budžetu un finanšu vadību un citos normatīvajos aktos noteikto kompetenci valsts budžeta plānošanā un izpildes uzraudzībā. Ņemot vērā, ka mehānisms neparedz piespiedu elementu, nav nepieciešams Ministru kabineta atsevišķs apstiprinājums vienošanās noslēgšanai**, jo vienošanās būtiskie nosacījumi jau tiks noteikti Ministru kabineta protokollēmumā, ar kuru uzdod (pilnvaro) Finanšu ministrijai noslēgt vienošanos ar attiecīgo pašvaldību**.   Vienošanās ietvertu:   * kompensējumā zaudējuma summu; * zaudējuma kompensācijas termiņu un atmaksas grafiku (piemēram, paredzot katru gadu valsts budžetā atmaksāt noteiktu procentuālu apmēru no zaudējumu summas); * ja nepieciešams, zaudējumu kompensācijas avotus pašvaldības budžetā; * vienošanās uzraudzības kārtību un citas tehniskas detaļas; * vienošanās pārskatīšanas iespējas. | | | | | | |
| 2. | Atbildīgā institūcija | | | Atbildīgā institūcija par Ministru kabineta noteikumu izstrādi ir Tieslietu ministrija. | | | | | | |
| 3. | Cita informācija | | | Nav. | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | |
| 1. | | Saistības pret Eiropas Savienību | | | Likumprojekts šo jomu neskar | | | | | |
| 2. | | Citas starptautiskās saistības | | | Likumprojekts šo jomu neskar | | | | | |
| 3. | | Cita informācija | | | Likumprojekts tieši neskar Latvijas Republikas saistības pret Eiropas Savienību **un saistības, kas izriet no dalības citās starptautiskajās institūcijās**, bet gan paredz mehānismu zaudējumu kompensācijai valsts budžetā, ja pašvaldības rīcības rezultātā radies Eiropas Savienības vai **starptautisko** tiesību pārkāpums un to konstatējusi Eiropas Savienības Tiesa **vai cita starptautiska institūcija**. | | | | | |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Likumprojekts šo jomu neskar. | | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | | | Likumprojekts tieši neskar Latvijas Republikas starptautiskās saistības, bet gan paredz mehānismu zaudējumu kompensācijai valsts budžetā, ja pašvaldības rīcības rezultātā radies Eiropas Savienības tiesību pārkāpums un to konstatējusi Eiropas Savienības Tiesa. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Pašvaldības atbildību par savas autonomās kompetences ietvaros veiktajām darbībām cita starpā paredz arī Eiropas vietējo pašvaldību harta, 3. panta 1. punktā nosakot, ka "vietējā pašvaldība nozīmē vietējās varas tiesības un spēju likumā noteiktajās robežās regulēt un vadīt nozīmīgu valsts lietu daļu uz savu atbildību un vietējo iedzīvotāju interesēs". | |
| Cita informācija | | | | Nav. | |
| **VI. Sabiedrības līdzdalība un komunikācijas aktivitātes** | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Likumprojekts izstrādāts, lai ieviestu ar Ministru kabineta 2016. gada 12. jūlija sēdes prot. Nr. 35 35. § apstiprināto informatīvo ziņojumu par tiesiskiem risinājumiem zaudējumu atlīdzībai valsts budžetā, ja zaudējums radies starptautisko saistību neizpildes rezultātā atvasinātas publiskas personas vai citas autonomas iestādes prettiesiskas darbības vai bezdarbības dēļ. Likumprojekts neparedz jaunus (paplašinātus) risinājums salīdzinājumā ar informatīvajā ziņojumā aprakstītajiem, līdz ar to atkārtota apspriešana netiek organizēta. | | |
| 2. | Sabiedrības līdzdalība projekta izstrādē | | Likumprojekts izsludināts Valsts sekretāru sanāksmē un pieejams sabiedrībai Ministru kabineta tīmekļa vietnē. | | |
| 3. | Sabiedrības līdzdalības rezultāti | | Likumprojekts šo jomu neskar. | | |
| 4. | Cita informācija | | Nav. | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | | Projekta izpildē iesaistītās institūcijas | | | Tieslietu ministrija, Ārlietu ministrija, pašvaldības, Ministru kabinets. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Likumprojekts neparedz jaunu valsts institūciju izveidi vai esošo institūciju kompetences izmaiņas. |
| 3. | | Cita informācija | | | Nav. |

Iesniedzējs:

tieslietu ministrs Dzintars Rasnačs

16.12.2016. 09:41

2048

S. Vīgante

67036975, sandra.vigante@tm.gov.lv